《题雪窗兰为济润上人》
明代·李昌祺

雪窗前元住虎丘，清致彷佛支远流。解将翰墨作游戏，写成兰远人争求。

露花风叶含生色，楚畹移来屏几侧。乍见频看若可纫，初开半吐疑堪摘。

润师戒行如秋霜，蒲团趺坐十笏房。根尘识想已云泯，色香声味都宜忘。

兹图谩尔时时对，外物岂能为已累。毕竟阎浮世界空，直须悟逗真三昧。

寒灰心地槁木形，妄缘幻质难缠萦。无兰无远亦无画，此是菩提最上乘。

作者简介：李昌祺（1376～1452）明代小说家。名祯，字昌祺、一字维卿，以字行世，号侨庵、白衣山人、运甓居士，庐陵（今江西吉安）人。永乐二年进士，官至广西布政使，为官清厉刚正，救灾恤贫，官声甚好。且才华富赡，学识渊博，诗集有《运甓漫稿》，又仿瞿佑《剪灯新话》作《剪灯余话》。